Kérjük a tisztelt kollégákat, hogy a dolgozatokat az egységes értékelés érdekében szigorúan az alábbi útmutató szerint pontozzák, a megadott részpontszámokat ne bontsák tovább! Vagyis ha egy részmegoldásra pl. 3 pontot javasolunk, akkor arra vagy 0, vagy 3 pont adható. A pontok bontását a szövegben pontosvessző jelzi. (Természetesen az útmutatótól eltérő megoldások is lehetnek jók.) Több olyan feladat is van, ahol nem kérünk pontos egyezést. Itt a pont akkor adható meg, ha a megoldás nem tér el nagyon a mintától.

A saját munkád és a javító tanár munkájának a megkönnyítése érdekében kérjük, hogy az összes feladatot egyetlen közös Scratch projektfájlban oldd meg, amelyben feladatonként külön szereplőt használj: az 1. feladat eljárásait az „1. feladat” nevű szereplő, a 2. feladat eljárásait pedig a „2. feladat” nevű szereplő valósítsa meg!

1. feladat: Kulcsok (45 pont)

Minden zárhoz másfajta kulcsot használunk. Készíts eljárásokat a mintában megadott kulcsokhoz és néven. A méret paraméter a kulcs méretét szabályozza.

kulcs1 méret

kulcs2 méret

|  |  |
| --- | --- |
|  |  |
| kulcs1 300 | kulcs2 300 |

Értékelés:

kulcs1

1. Van a kulcsnak feje, lekerekített téglalap, van belső lekerekített téglalap, középen 1+2+2+2 pont
2. Van szára, azonos vastagságú a fejjel, szimmetrikusan helyezkedik el, jól illeszkedik 1+2+2+2 pont
3. Van bástyája, téglalap cakkos széllel, jól illeszkedik 1+1+2 pont
4. Mérettel paraméteres 4 pont

kulcs2

1. Van a kulcsnak feje, lekerekített téglalap, van belső lekerekített téglalap, középen 1+2+2+2 pont
2. Van szára, azonos vastagságú a fejjel, szimmetrikusan helyezkedik el, jól illeszkedik 1+2+2+1 pont
3. Van bástyája, téglalap cakkos széllel, jól illeszkedik, szimmetrikus a két bástya 1+1+2+2 pont
4. Mérettel paraméteres 4 pont

2. feladat: Bútor (40 pont)

Bútorok ajtajának előre gyártott ajtófrontokat készítnek, különböző mintázattal. Készíts eljárásokat a mintázat előállítására a mintának megfelelően ( , , ,  )! A mag a hosszú függőleges vonalak hossza, a szél a hosszú vízszintes vonalak hossza, a táv pedig a legrövidebb vonalak hossza! A belül eljárásban a körívek sugara táv. Az ajtó eljárásban a méreteket jól kell illeszteni! A vonalak 3 vastagságúak és barnák legyenek!

egyik mag szél táv

másik mag szél táv

belül mag szél táv

ajtó mag szél táv

|  |  |  |  |
| --- | --- | --- | --- |
| A képen négyzet látható  Automatikusan generált leírás | A képen nyíl látható  Automatikusan generált leírás | A képen szöveg, asztal, forgatható állótükör, konzolasztal látható  Automatikusan generált leírás |  |
| egyik 200 150 10 | másik 160 110 20 | belül 100 50 10 | ajtó 200 150 10 |

Értékelés:

egyik

1. Van nagy téglalap; mérettel paraméterezhető; barna; vastag 1+1+1+1 pont
2. A négy sarkában egy-egy kis négyzet; mérettel paraméterezhető; jó helyen 1+1+1 pont

másik

1. Van a mintára hasonlító ábra; mérettel paraméterezhető 1+1 pont
2. A négy sarkában befelé kivágás; négyzet alakú; mérettel paraméterezhető 1+1+1 pont

belül

1. Van a mintára hasonlító ábra; mérettel paraméterezhető 1+1 pont
2. A négy sarkában befelé kivágás; körív alakú; mérettel paraméterezhető 1+3+1 pont

ajtó

1. Az első két alapelemet összerakta; jó helyen az illesztés; jó méretben az illesztés; más méretben is jó az összerakás 1+2+1+3 pont
2. A belül levő ábrát is rárakta; jó helyre; jó méretben; más méretben is jó 1+2+2+3 pont
3. Van külső ajtókeret; rajta az ajtó jó helyen; jó méretben; fekete; vékony vonallal; gombbal; jó helyen; jó méretben 1+2+2+1+1+1+1+1 ponr